Subject: Vs: Küsimus. Õhtuleht.
From: "Kristi Sarap" <[email-masked]>
To: Kristjan Väli <[email-masked]>
Date: Wed, 26 Nov 2025 13:55:52 +0200

Tere, Kristjan!

Ravimiameti poolt vastab järelevalveosakonna juhataja Liis Prii.

„Kui märkame sotsiaalmeedias või mujal ebaseaduslikku ravimimüüki; saame
selle kohta vihjeid, siis reageerime ja suhtleme ebaseadusliku ravimi
pakkujaga, selgitades, et selline tegevus ei ole lubatud ja tuleb
viivitamatult lõpetada. Tegime selles osas koostööd Terviseameti
veebinõunikuga. Veebinõunikku Terviseametil enam pole, seega on meie
koostööpartneriks PPA veebipolitsei.

Üldiselt reageerime 3-4 vihjele kuus. Sotsiaalmeedias on keeruline kõigi
ebaseaduslike pakkujatega võidelda. Ühe postitaja reklaam on eemaldatud
või grupp suletud, tekib nende asemele kohe uus. Meie eesmärk on
inimesteni viia teadmine, et internetis pakutavate ravimite sisu võib olla
ohtlik. Nende päritolu, hoiustamine ja kvaliteet on ostjale teadmata ja
seetõttu võib ohustada inimese tervist.

Kui edasimüüja saab oma veast ja teadmatusest aru, võtab ta reklaamid maha
ning saab juhised ravimijäätmete õigeks hävitamiseks. Kui ebaseaduslikku
müüki ei olda valmis lõpetama, ravimeid pakub müügiks inimene, kellele
varem on juba selgitatud, et seda ei või teha või on näha, anname
ebaseadusliku äritegevuse juhtumi üle politseile. Paar uurimist on
ravimitega seotud keelatud majandustegevuse tõttu ka menetluses.

Otse METAga pole me siiani pidanud suhtlema. Suurettevõttega suhtlemine on
aeganõudev. Seni oleme koostöös PPA-ga saanud seadusevastaseid reklaame
eemaldada.

Ozempic on retseptiravim, seega on edasimüüjad internetis need ilmselt
saanud kas retsepti kirjutanud raviarsti kaudu või ostnud illegaalselt
veebilehelt.

Karistusseadustiku sätted ja karistused on erinevad sõltuvalt sellest, kas
tegemist on narkootiliste ja psühhotroopsete ravimite või teiste
ravimitega. Narkootilisi ja psühhotroopseid aineid sisaldavate ravimite
puhul on karistusseadustikus rangemad karistused ja erinevad koosseisud.
Ozempic ei sisalda narkootilisi ega psühhotroopseid aineid – selle
ebaseaduslik müük on karistatav keelatud majandustegevusena, sest nendel
müüjatel puudub apteegiteenuse osutamise tegevusluba.

Lisaks kaalu langetavatele ravimitele, kiputakse äritsema peamiselt
erektsioonihäirete ravimitega.“

Ikka head

Kristi Sarap

Ravimiameti kommunikatsiooninõunik

 <mailto:[email-masked]> [email-masked]

Saatja: Kristjan Väli <[email-masked]>
Saatmisaeg: kolmapäev, 26. november 2025 09:32
Adressaat: RA Kommunikatsioon <[email-masked]>
Teema: Küsimus. Õhtuleht.

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!

Paar küsimust, et ehk saate selgitada.

*  Läinud aastal oli üleval mure, et paljud kodanikud müüsid Facebookis,
Telegramis ja muudes keskkondades edasi diabeetikutele mõeldud
retseptiravimit Ozempic. Kuuldavasti on olukord praeguseks muutunud ja
sellised grupid (vähemalt avalikud) on kadunud.
Uurin, milline on olukord teie vaates praegu. Kas peate endiselt
inimestele meelde tuletama, et seda ei tohi teha? Või olete koostöös
Facebookiga suutnud Eesti Ozempicu müügigrupid sulgeda? Palun selgitage
veidi pikemalt, milline olukord praegu on.

*  Kas Ozempic, mida nendes keskkondades müüakse, on müüjate endi jaoks
arstide poolt välja kirjutatud ja nad müüvad seda edasi? Või on see
välismaalt tellitud?

*  Milliste ravimitega kaubeldakse sarnaselt Ozempicuga? Mäletan, et mõni
aasta tagasi oli mure, et just nooremad inimesed äritsesid erinevate
rahustitega.

Lugupidamisega

Kristjan Väli

Vanemreporter

 <mailto:[email-masked]> [email-masked]

+372 55 568750